ALL ออกหุ้นกู้ 600 ลบ. ชูดอกเบี้ย 6.8% ลุยขายสถาบัน-รายใหญ่ 9-14 ก.ค.นี้
ALL ออกหุ้นกู้ 600 ลบ. ชูดอกเบี้ย 6.8% ลุยขายสถาบัน-รายใหญ่ 9-14 ก.ค.นี้
9 ก.ค. 2563

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ เตรียมออกและเสนอขายหุ้นกู้ของบริษัท ครั้งที่ 3/2563 มูลค่าไม่เกิน 600 ล้านบาท แบ่งเป็นเสนอขายไม่เกิน 400 ล้านบาท และสำรองเพื่อการเสนอขายเพิ่มเติมมูลค่าไม่เกิน 200 ล้านบาท อายุ 9 เดือน 8 วัน ครบกำหนดไถ่ถอน 2564 มีอัตราดอกเบี้ยคงที่ 6.8% ต่อปี ชำระดอกเบี้ย ทุกๆ 3 เดือน ตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดให้จองซื้อระหว่าง 9 – 10 และ 13 – 14 ก.ค. 63 ผ่าน บริษัทหลักทรัพย์ เอเอสแอล จำกัด, บริษัทหลักทรัพย์ คันทรี่ กรุ๊ป จำกัด (มหาชน), บริษัทหลักทรัพย์ เออีซี จำกัด (มหาชน) และ บริษัทหลักทรัพย์ อาร์เอชบี (ประเทศไทย) จำกัด (มหาชน) โดยมี ธนาคารกรุงศรีอยุธยา จำกัด (มหาชน) หรือ BAY เป็นผู้แทนผู้ถือหุ้นกู้ วัตถุประสงค์จะนำเงินจากการขายหุ้นกู้ใช้เป็นเงินทุนหมุนเวียนภายในบริษัท